| Microcarbo pygmaeus |
| --- |
| Adulto
Individuo novoIndividuo novo |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Pelecaniformes |
| Familia: | Phalacrocoracidae |
| Xénero: | *Microcarbo* |
| Especie: | ***M. pygmaeus***(Pallas, 1773) |

 |
| Nome binomial |
| ***Microcarbo pygmaeus*** |
| Sinonimia |
| *Phalacrocorax pygmeus**Phalacrocorax pygmaeus**Microcarbo pygmeus**Halietor pygmeus**Pelecanus pygmeus* |

Ovos de *Microcarbo pygmeus*
O **corvo mariño pigmeo** ou **corvo mariño pequeno** (***Microcarbo pygmaeus***, antes *Phalacrocorax pygmaeus*) é unha ave mariña da familia dos corvos mariños, Phalacrocoracidae. A súa área de distribución esténdese desde o sueste de Europa ata o suroeste de Asia. É unha ave parcialmente migratoria: as poboacións do norte migran durante o inverno cara ao sur, sen saíren da súa área de reprodución. Ademais, é unha ave accidental nalgúns países de Europa occidental.

Morfoloxía
----------

E unha ave de tamaño mediano, de plumaxe de cor verde escura e negra. Mide entre 45 e 55 cm de longo e de 70 a 90 cm de envergadura alar. Ten unha cola longa e un peteiro curto e groso. Os adultos presentan pequenas plumas brancas no pescozo e preto das patas durante a tempada de reprodución; o resto do ano, o pescozo é completamente branco. Ambos os sexos son similares, pero as crías teñen unha plumaxe máis clara e amarronada.

O corvo mariño pigmeo diferénciase do corvo mariño grande e do corvo mariño cristado polo seu tamaño, moito máis pequeno, pola súa complexión máis lixeira e pola lonxitude da súa cola.

Reprodución e alimentación
--------------------------

O corvo mariño pigmeo vive en colonias formadas en zonas húmidas, preto de fontes de auga doce como deltas fluviais ou lagos cubertos de vexetación, e mesmo campos de arroz. Evitan as zonas montañosas, frías ou secas. Durante o inverno tamén visitan augas con alta salinidade en estuarios ou lagos de barreira. Constrúe o seu niño con herba e ramas, sobre unha árbore baixa ou un tronco e deposita de tres a seis ovos cada verán. Os dous pais chocan os ovos durante de 27 a 30 días e os pitos poden desenvolverse de maneira independente aos 60 días de vida.

A súa principal fonte de alimento son os peixes. Estas aves pescan en grupos e descansan sobre as árbores durante as súas expedicións para conseguir alimento.

Ameazas
-------

Estas aves sofren varias ameazas: a drenaxe e a degradación das zonas húmidas e dos bosques anexos onde viven, a contaminación da auga, as molestias que causan os humanos e a pesca ilegal, que leva a que moitos exemplares queden atrapados en redes de pesca e afoguen.

A súa zona de distribución, que anos atrás era moito máis extensa, redúcese cada vez máis: en Europa considérase que quedan soamente de 6 400 a 7 300 parellas. A colonia máis grande vive preto do delta do río Danubio e está formada por catro mil parellas, mais o número parece estar decrecendo debido a unha serie de plans para construír canles na zona que comezou en maio de 2004, malia que a área está protexida.

O corvo mariño pigmeo é unha das especies protexidas polo Acordo para a conservación de aves acuáticas migratorias africano-eurasiáticas.

Taxonomía
---------

Esta especie foi clasificada inicialmente dentro do xénero *Phalacrocorax*, pero, de acordo coas análises de ADN realizadas, foi trasladada ao xénero *Microcarbo*.

Notas
-----

1. 1 2 3  BirdLife International (2012) Microcarbo pygmaeus; *The IUCN Red List of Threatened Species*, Version 2014.2. Consultado o 25 de outubro de 2014.
2. ↑  Dicionario Digalego corvo > corvo mariño pequeno Arquivado 06 de marzo de 2019 en Wayback Machine.
3. ↑  "Waterbird species to which the Agreement applies" (PDF) (en inglés). AEWA. Arquivado dende o orixinal (PDF) o 30 de marzo de 2012. Consultado o 6 de maio de 2012.
4. ↑  Kennedy, Martyn; Russell D. Gray & Hamish G. Spencer (2000) "The Phylogenetic Relationships of the Shags and Cormorants: Can Sequence Data Resolve a Disagreement between Behavior and Morphology? Arquivado 06 de maio de 2016 en Wayback Machine."; *Molecular Phylogenetics and Evolution* **17** (3): 345-359.
5. ↑  Holland, Barbara R.; Hamish G. Spencer; Trevor H. Worthy and Martyn Kennedy (2010) "Identifying cliques of convergent characters: concerted evolution in the cormorants and shags"; *Systematic Biology* **59** (4):433-45.
6. 1 2  Kennedy, Martyn & Hamish G. Spencer (2014) "Classification of the cormorants of the world"; *Molecular Phylogenetics and Evolution* **79**: 249–257.
7. ↑  Gill, F. & D. Donsker eds. (2014) IOC World Bird List, Versión 4.3. Consultada el 23 de octubre de 2014.

Véxase tamén
------------

### Ligazóns externas

* Páxina do corvo mariño pigmeo na *Enciclopedia Virtual de los Vertebrados* (en castelán)
* Corvo mariño pigmeo Arquivado 15 de abril de 2016 en Wayback Machine. en *Birdlife* (en inglés)

|  |  |
| --- | --- |
| Control de autoridades | 
* Wd: Q244319
* MAG: 2779901401

 |

|  |  |
| --- | --- |
| Identificadores taxonómicos | 
* ADW: Phalacrocorax\_pygmeus
* Avibase: AFF49475BDB69B4E
* BirdLife: 22696734
* CMS: microcarbo-pygmaeus
* Dyntaxa: 205490
* eBird: pygcor2
* EOL: 45513570
* GBIF: 6066518
* IBC: ID
* iNaturalist: 508248
* ITIS: 824000
* IUCN: 22696734
* NBN: NHMSYS0021272426
* NCBI: 413946
* TAXREF: 895998
* Xeno-canto: Microcarbo-pygmaeus

 |

|  |  |
| --- | --- |
| Identificadores | 
* UMLS: C0325416

 |